ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΣΥΜΒΟΥΛΙΟΥ

ΤΗΣ ΙΑΤΡΙΚΩΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ

ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
| Προοίμιο.20(I) του 2014123(I) του 2016133(I) του 2016159(I) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε νομικού προσώπου δημοσίου δικαίου και κάθε συμπληρωματικός προϋπολογισμός αυτού, καταρτίζεται και υποβάλλεται στη Βουλή των Αντιπροσώπων για ψήφιση κατά τον τρόπο και τη διαδικασία που προβλέπεται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες του Συμβουλίου της Ιατρικώς Υποβοηθούμενης Αναπαραγωγής για το έτος που λήγει την 31η Δεκεμβρίου 2022 για τις οποίες δεν έχει γίνει πρόβλεψη ή δεν θα γίνει τέτοια αργότερα από οποιονδήποτε νόμο, |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού του Συμβουλίου της Ιατρικώς Υποβοηθούμενης Αναπαραγωγής του 2022 Νόμος του 2022. |
|  |  |
| Έγκριση πληρωμής από το Ταμείο του Συμβουλίου της Ιατρικώς Υποβοηθούμενης Αναπαραγωγής ποσού ύψους €224.802 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση από το Συμβούλιο της Ιατρικώς Υποβοηθούμενης Αναπαραγωγής ή που θα προϋπολογισθούν αργότερα νόμιμα για τον σκοπό αυτό, εγκρίνεται όπως πληρωθεί από το Ταμείο του Συμβουλίου της Ιατρικώς Υποβοηθούμενης Αναπαραγωγής και χρησιμοποιηθεί για τη χρήση του έτους που λήγει την 31η Δεκεμβρίου 2022, ποσό που δεν υπερβαίνει τις διακόσιες είκοσι τέσσερις χιλιάδες οχτακόσια δύο ευρώ για την κάλυψη των δαπανών του Συμβουλίου της Ιατρικώς Υποβοηθούμενης Αναπαραγωγής για την περίοδο αυτή. |
|  |  |
| Ειδίκευση τωνποσών που θαδαπανηθούν.Πρώτος Πίνακας. | 3. Το ποσό που εγκρίνεται δυνάμει του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών που περιλαμβάνεται στον Πρώτο Πίνακα. |
|  |  |
| Χρησιμοποίησητουπερισσεύματοςορισμένωνάρθρων για τηνκάλυψη τουελλείματος άλλωνάρθρων κάτωαπό το ίδιοΚεφάλαιο.Πρώτος Πίνακας. | 4.-(1) Τηρουμένων των επιφυλάξεων του παρόντος άρθρου, τυχόν περίσσευμα που προκύπτει από οποιαδήποτε ομάδα/ υποομάδα δαπανών, είτε από την εξοικονόμηση δαπανών στην εν λόγω ομάδα/υποομάδα δαπανών είτε γιατί το ποσό που ψηφίστηκε για την εν λόγω ομάδα/υποομάδα δαπανών υπερβαίνει το ποσό που απαιτήθηκε και δαπανήθηκε, σε σχέση με την εν λόγω ομάδα/υποομάδα δαπανών, δύναται, με την έγκριση του Συμβουλίου, να μεταφερθεί και να δαπανηθεί για την κάλυψη ελλείμματος σε οποιαδήποτε άλλη ομάδα/ υποομάδα δαπανών του ίδιου Κεφαλαίου που περιλαμβάνεται στον Πρώτο Πίνακα και για οποιαδήποτε απόφαση για μεταφορά στη βάση των διατάξεων του παρόντος άρθρου, το Συμβούλιο, μέσα σε ένα μήνα από τη λήψη της απόφασης, ενημερώνει γραπτώς τον Υπουργό Υγείας: |
|  |  |
|  |  Νοείται ότι, το ολικό ποσό που δύναται να μεταφερθεί και να δαπανηθεί δυνάμει του εδαφίου (1), δεν δύναται να υπερβεί το πέντε τοις εκατό (5%) των συνολικών πιστώσεων του ιδίου Κεφαλαίου, εξαιρουμένων των απολαβών του προσωπικού και των τοκοχρεωλυσίων και για μεταφορά οποιουδήποτε ποσού που υπερβαίνει το ποσοστό αυτό, απαιτείται η έγκριση του Υπουργού Υγείας: |
|  |  |
|  |  Νοείται περαιτέρω ότι, οποιαδήποτε εξοικονόμηση στην ομάδα 02100 «Υπάλληλοι» του Κεφαλαίου 1 του Πίνακα Δελτίο Δαπανών δεν δύναται να διατεθεί και δαπανηθεί για την κάλυψη του ελλείμματος σε οποιαδήποτε ομάδα και υποομάδα δαπανών του ίδιου Κεφαλαίου, αλλά ούτε και οποιαδήποτε εξοικονόμηση σε οποιαδήποτε άλλη ομάδα/ υποομάδα δαπανών του ίδιου Κεφαλαίου δύναται να διατεθεί και να δαπανηθεί για την κάλυψη οποιουδήποτε ελλείμματος στην υπό αναφορά ομάδα: |
|  |  |
|  |  Νοείται έτι περαιτέρω ότι, οποιαδήποτε εξοικονόμηση από τη μη εκτέλεση οποιουδήποτε έργου κάτω από την ομάδα δαπανών 07650 δεν δύναται να θεωρείται ως εξοικονόμηση για τους σκοπούς του άρθρου αυτού, παρά μόνο με έγκριση του Υπουργού Υγείας. |
|  |  |
|  |  (2) Εντός περιόδου τριών (3) μηνών από τη μεταφορά των πιστώσεων σύμφωνα με το εδάφιο (1), κατατίθεται από τον Υπουργό Υγείας στη Βουλή των Αντιπροσώπων έκθεση που δεικνύει τις περιπτώσεις για τις οποίες δόθηκε τέτοια έγκριση και τις συνθήκες, υπό τις οποίες αυτή χορηγήθηκε. |
|  |  |
|  |  (3) Κάθε υπέρβαση σε ομάδα/υποομάδα δαπανών κατά παράβαση της διαδικασίας που προβλέπεται στο εδάφιο (1) θεωρείται ότι δεν έγινε νόμιμα και οι ελέγχοντες λειτουργοί που ασκούν έλεγχο στις δαπάνες αυτές καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Λειτουργοί υπεύθυνοι για την είσπραξη εσόδων και λειτουργοί που ασκούν έλεγχο πάνω στα κονδύλια δαπανών.Δεύτερος Πίνακας. | 5. Οι λειτουργοί που αναφέρονται στον Δεύτερο Πίνακα ορίζονται ως οι λειτουργοί υπεύθυνοι για την είσπραξη εσόδων και οι λειτουργοί που ασκούν έλεγχο πάνω στα κονδύλια δαπανών. |
|  |  |
| Μείωση κλιμάκων εισδοχής.Τρίτος Πίνακας.Τέταρτος Πίνακας. | 6.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών, πρόσωπα τα οποία από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον Τρίτο Πίνακα ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών λαμβάνουν, κατά τα δύο πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται όπως δεικνύεται στον Τέταρτο Πίνακα. |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος θα τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο Σχέδιο Υπηρεσίας ή σε σημείωση στον παρόντα Προϋπολογισμό: |
|  |  |
|  |  Νοείται ότι, ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: |
|  |  |
|  |  Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περιόδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  |  (3) Ο όρος «θέσεις» περιλαμβάνει μόνιμες θέσεις στο Συμβούλιο με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση νόμο. |
|  |  |
|  |  (4) Η μείωση των κλιμάκων εισδοχής δεν τυγχάνει εφαρμογής στις περιπτώσεις- |
|  |  |
|  | (α) υπαλλήλων που κατέχουν μόνιμη θέση, οι οποίοι, είτε διορίστηκαν πριν από την 1η Ιανουαρίου 2012, είτε διορίστηκαν μετά την 1η Ιανουαρίου 2012 και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και, χωρίς να μεσολαβήσει διακοπή, διορίζονται ή προάγονται σε άλλη θέση ή αποσπώνται για οποιοδήποτε σκοπό ή προσλαμβάνονται σε έκτακτη βάση ή με σύμβαση, |
|  |  |
|  | (β) έκτακτου υπαλλήλου ή με σύμβαση προσωπικού, που είτε προσλήφθηκε πριν από την 1η Ιανουαρίου 2012 στο Συμβούλιο, είτε προσλήφθηκε μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής, και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, |
|  |  |
|  | (γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση στο Συμβούλιο και είτε είχε προσληφθεί πριν από την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις μήνες σε μειωμένη κλίμακα εισδοχής, και |
|  |  |
|  | (δ) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στο Συμβούλιο, χωρίς να έχει μεσολαβήσει διακοπή της απασχόλησης και, είτε είχε διοριστεί πριν από την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στο Συμβούλιο: |
|  |  |
|  |  Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή σε νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στο Συμβούλιο για σκοπούς συμπλήρωσης των είκοσι τεσσάρων (24) μηνών. |
|  |  |
|  |  (5) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Αναπροσαρμογή του ύψους των απολαβών. | 7.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζει θέματα μισθοδοσίας, ο μισθός ή αντιμισθία ή αποζημίωση ή χορηγία των αξιωματούχων της Δημοκρατίας και των κρατικών υπαλλήλων οποιασδήποτε βαθμίδας οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία μέχρι τετρακόσιους (400) μήνες στο Συμβούλιο, ανάλογα με την υπηρεσία έκαστου αξιωματούχου ή υπαλλήλου. |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση των ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Απαγόρευση απασχόλησης συνταξιούχου προσώπου.97(I) του 1997 3(Ι) του 1998 77(Ι) του 1999 141(Ι) του 2001 69(Ι) του 2005 37(Ι) του 2010 94(Ι) του 2010 31(Ι) του 2012 131(Ι) του 2012.  | 8. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιονδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου:  |
|  |  |
|  |  Νοείται ότι, οι διατάξεις του παρόντος εδαφίου δεν εφαρμόζονται αναφορικά με την απασχόληση συνταξιούχων προσώπων- |
|  |  |
|  | (α) | σε πολιτειακό αξίωμα, |
|  |  |  |
|  | (β) | τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησή τους, |
|  |  |  |
|  | (γ) | τα οποία απασχολούνται δυνάμει οποιουδήποτε ειδικού Νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση, και |
|  |  |  |
| 73(Ι) του 2016205(Ι) του 2020. | (ε) | των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |  |
| Αναστολή πλήρωσης κενών θέσεων.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 9.-(1) Ανεξάρτητα των διατάξεων οποιουδήποτε Νόμου ή των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων Πρώτου Διορισμού, Προαγωγής και Πρώτου Διορισμού και Προαγωγής που περιλαμβάνονται στον παρόντα Νόμο οι οποίες θα κενωθούν ή οι οποίες είναι κενές κατά την έναρξη της ισχύος του παρόντος Νόμου, εκτός και αν έχει ήδη αποφασιστεί από την Κοινοβουλευτική Επιτροπή Οικονομικών και Προϋπολογισμού η εξαίρεσή τους από την απαγόρευση πλήρωσης θέσεων, σύμφωνα με τις πρόνοιες του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου:  |
|  |  |
|  |  Νοείται ότι, παρά τις διατάξεις του εν λόγω Νόμου, είναι δυνατή η έναρξη διαδικασίας πλήρωσης κενής ή κενούμενης θέσης πρώτου διορισμού ή θέσης πρώτου διορισμού και προαγωγής ή θέσης προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο: |
|  |  |
|  |  Νοείται περαιτέρω ότι, σε περίπτωση που η Κοινοβουλευτική Επιτροπή Οικονομικών και Προϋπολογισμού μέσα σε ένα μήνα από την κατάθεση ενώπιόν της κάθε απόφασης του Υπουργικού Συμβουλίου για εξαίρεση της αναστολής πλήρωσης μίας ή περισσότερων θέσεων δεν εκφράσει τη διαφωνία της για την εξαίρεση της αναστολής αυτής, τότε η σχετική απόφαση του Υπουργικού Συμβουλίου τίθεται σε εφαρμογή. |
|  |  |
|  |  (2) Ανεξαρτήτως των διατάξεων του εδαφίου (1), είναι δυνατή η έναρξη και/ή η συνέχιση διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής ή θέσης Προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη και/ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
|  |  |
| Απαγόρευση πρόσληψης εργοδοτουμένων καθορισμένης διάρκειας. | 10. Ανεξαρτήτως των διατάξεων του παρόντος Νόμου ή οποιουδήποτε άλλου Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτούμενου καθορισμένης διάρκειας προσωπικού για την κάλυψη έκτακτων αναγκών καιωρομίσθιου προσωπικού. |
|  |  |
| Επιδόματα που υπόκεινται σε φόρο εισοδήματος. | 11. Ανεξαρτήτως των διατάξεων του παρόντος Νόμου ή οποιουδήποτε άλλου Νόμου ή Κανονισμών που εκδίδονται δυνάμει αυτού, το επίδομα φιλοξενίας υπόκειται σε φόρο εισοδήματος. |

ΕΠ/ΓΧ

23.01.063.045-2022